Nå er han døpt!
Prinsen av Wales, Hertuginnen av Cornwall døpte den lille gutten i St. James Palace sentralt i London, i en privat seremoni. Prins William tok seg tid til å forsikre alle oppmøtte, skueslystne og pressefolk om at «Han er klar. Så langt, alt vel» da han var på vei inn. Både han og Hertuginnen så svært opplagte ut og smiler på de aller fleste bildene som har kommet fra dagen. Hertuginnen var ikledd enn kremgul kjole designet av Alexander McQueen og en hatt designet av Jane Taylor. Gjestene inkluderer i tillegg til prins Harry, Hertuginnens familie. Mor og far Carole og Michael og søsknene Pippa og James, sammen med gudforeldre. Seremonien pågikk i 45 minutter og ble forrettet av erkebiskopen av Canterbury. Foreldrenes søsken, prins Harry og Pippa Middleton leste begge under seremonien, og William og Kate hadde valgt hva som skulle synges under seremonien.15.50: I følge The Daily Telegraph er seremonien en svært eksklusiv happening. Ikke flere enn 22 gjester er tilstede inne i kapellet, skriver avisen. 15.55: Sky News skriver at både Kate, William og lille George har ankommet kapellet. 15.57: Det er jubel når en mørk bil ankommer. Ankomsten etterfølges av trompetfanfarer, noe som kan tyde på at det var Dronningen som satt i bilen. 16:20: De første bildene har kommet av prins William, Hertuginne Kate og lille George, smilende på vei til barnedåp. 16.30: Da har endelig de første bildene av dåpsbarnet og to stolte foreldre kommet. VG møtte to rojale fans som var skuffet etter at kongefamilien ikke kjørte inn porten hvor de fleste fans og pressefolk stod. Kelly-Marie Sifleet og Chaz Edwards har reist helt fra Birmingham i håp om å gå et Glimt av prins George. - Tatt i betraktning hvor mange folk det er her ville det ikke tatt mer enn to sekunder for dem å vinke ut av bilvinduet, sier Chez. -jeg er så skuffet, sier kelly-Marie. - Da jeg så dronningen for første gang på hennes bursdag i fjor fikk jeg tårer i øynene, forteller hun. - Syv stykker har sovet her, forteller Julie Cain og innrømmer at det ble en våt natt. Regnet har fosset ned flere ganger i løpet av det siste døgnet. Da var det ikke nok med en blå presenning festet opp på stakittgjerdet og i lyktestolper. Tidligere onsdag morgen var det flere pressefolk enn vanlige rojalister, men utover dagen har flere interesserte strømmet til. Trafikken går stort sett som vanlig utenfor St. James' Palace, det er bare en liten del av veien foran palasset som er stengt. Cain har tatt turen ned fra Newcastle. Det har også Maria Scott. - Jeg ventet i fire døgn utenfor St Marys sykehus da prinsen ble født. Derfor ville jeg være her når han blir døpt, forklarer hun. På ryggen har hun festet et stort Union Jack.De er ikke skuffet over at London ikke er pyntet og at flagget ikke vaier fra toppen av St James Palace. Det er en helt vanlig dag i London, til tross for den historiske kongelige dåpen. - Det eneste flagget du vil se er på Buckingham Palace. Det er normalt, mener de to. Veiarbeidene rett rundt hjørnet for inngangen til St James palasset hvor dåpen holdes i dag, bråker ustoppelig. Langs gjerdene på motsatt side av slottsporten er det samlet flere pressefolk enn håpefulle tilskuere. Det eneste flagget som vaier henger på ambassaden til Sudan som ligger vis a vis palasset. Dessuten har en håndfull i hugga entusiaster festet britiske flagg på sperringene.- Jeg tar uansett med meg all dekorasjonen, svarer Terry Hutt på spørsmål om han ikke savner mer pomp og prakt. Han er kledd i en Union Jack-dress og Union Jack hatt. Slik har han vært kledd ved hver eneste kongelige anledning hvor han har vært til stede de siste tyve årene. - De kaller meg Union Jack, smiler 78-åringen. Også han har tilbrakt natten på fortauet i sidegaten til palasset. Hanne (26) og Charlotte (27) er godt fornøyd med det magre frammøte langs sperringene. Det gir dem bedre utsikt når bilene med de kongelige kommer. Hvis de kommer hit.- Vi har gått rundt palasset for å sjekke at dette er det beste stedet, forteller de to venninnene. Siden pressen står her håper de det betyr at de kongelige kjører inn her. De er heller ikke kritiske til den lave profilen på den kongelige dåpen. - Hvis det er slik de ønsker det, så er det helt fint, sier de. Begge har tatt ut en av de 17 fridagene de har i løpet av året, på å reise til London i håp om å få et glimt av de kongelige. -Vi holder liv i monarkiet, ler Charlotte.
Kate og William døpte prins George i St. James' Palace. Ihuga tilhengere hadde ventet hele dagen på trekløveret med håp om et glimt av de kongelige.